stanford-oval/wikipedia huggingface dataset:
Expectations (שיר)
הערות שוליים

1 2 3 4 5  Expectations - Single by Lauren Jauregui (באנגלית אמריקאית), 2018-10-24, נבדק ב-2021-11-24
↑  Lauren Jauregui – Expectations, נבדק ב-2021-11-24
↑  ČNS IFPI, hitparada.ifpicr.cz
1 2  "Lauren Jauregui: 'The music industry clouds your soul'". BBC News (באנגלית בריטית). 2019-01-18. נבדק ב-2021-11-24.
1 2  Shahlin Graves, Lauren Jauregui - 'Expectations' music video., Coup De Main Magazine, ‏2018-10-25 (באנגלית)
1 2  Madeline Roth, Lauren Jauregui Faces Her Evil Twin In Sultry 'Expectations' Video, MTV News (באנגלית)
↑  Abby Jones, Lauren Jauregui Debuts Three New Solo Songs at Halsey’s Show in Brazil: Watch, Billboard, ‏2018-06-07 (באנגלית אמריקאית)
↑  Expectations, 2018-10-24, נבדק ב-2021-11-24
↑  Gil Kaufman, Lauren Jauregui Announces Debut Solo Single ‘Expectations’, Billboard, ‏2018-10-02 (באנגלית אמריקאית)
↑  Matthew Scott Donnelly, Lauren Jauregui Announces Debut Solo Single, What Are Your 'Expectations'?, 92.9 NIN (באנגלית)
↑  Gil Kaufman, Lauren Jauregui Drops Seductive Debut Solo Single ‘Expectations’: Listen, Billboard, ‏2018-10-24 (באנגלית אמריקאית)
↑  Lauren Jauregui - Expectations (Official Video), נבדק ב-2021-11-24
| לורן חורגי |
| --- | --- | --- |
דיסקוגרפיה • פרסים ומועמדויות
| מיני-אלבומים | Prelude |  |
| סינגלים | "Expectations" • "More Than That" • "Lento" |  |
| השתתפות בסינגלים | "Back to Me" • "Strangers" • "All Night" |  |
| ערכים קשורים | פיפת' הרמוני |  |
| 0 | 1 | 2 |
| --- | --- | --- |
| הקודם: 2018: "Havana" – קמילה קביו בהשתתפות יאנג ת'אג | פרס בחירת הנוער לבחירת המוזיקה – סינגל של אישה   2019: "Expectations" – לורן חורגי  | הבא: (פרס בוטל) |
תיירי וינרון

תיירי וינרון (בצרפתית: Thierry Vigneron;‏ 9 במרץ 1960) הוא אתלט עבר צרפתי, זוכה מדליית ארד אולימפית (לוס אנג'לס 1984), סגן אלוף העולם (רומא 1987), 3 פעמים אלוף אירופה באולם (1981, 1984 ו-1987) ושיאן עולם (קבע 5 פעמים שיא עולם: 1980-פעמיים, 1981, 1983 ו-1984) בקפיצה במוט.
ביוגרפיה

תיירי וינרון נולד וגדל בעיירה ז'נווילייה (אנ') במחוז או-דה-סן שבצרפת.
ביוגרפיה > 1979

באליפות אירופה באתלטיקה באולם, שנערכה בווינה, אוסטריה בפברואר 1979 סיים לא תוצאה בכך שלא עבר את הגובה ההתחלתי.
באליפות אירופה לנוער שנערכה באוגוסט בבידגושץ' שבפולין, זכה וינרון במדליית ארד בתוצאה של 5.40 מטר אחרי ולדימיר פוליאקוב (אנ')  (5.40 מטר) ואלכסנדר קרופסקי (אנ') (5.40 מטר), שניהם מברית המועצות.
ביוגרפיה > 1980

באליפות אירופה באולם, שנערכה בזינדלפינגן (אנ') שבמערב גרמניה במרץ 1980 סיים במקום תשיעי בקפיצה במוט בתוצאה של 5.40 מטר.
ביוגרפיה > 1980 > שיאן עולם

בתחרות שנערכה בפריז ב-1 ביוני אותה שנה קבע בקפיצה במוט שיא עולם חדש של 5.75 מטר, שיפור של 3 ס"מ לשיא בן 3 השבועות של ולדיסלב קוזקייביץ' מפולין. חודש לאחר מכן, בתחרות נוספת, שנערכה בליל, צרפת ב-29 ביוני השווה את שיאו העולמי (5.75 מטר). שבועיים לאחר מכן, נשבר שיאו על ידי פיליפ הוביון (אנ') מצרפת (5.77 מטר).
באולימפיאדת מוסקבה סיים במקום שביעי בקפיצה במוט בתוצאה של 5.45 מטר.
ביוגרפיה > 1981 > שיאן אירופה באולם

באליפות אירופה באולם שנערכה בגרנובל, צרפת במרץ 1981, זכה במדליית זהב בקפיצה במוט בתוצאה של 5.70 מטר לפני אלכסנדר קרופסקי (5.65 מטר) וז'אן-מישל בלו (אנ') מצרפת (גם הוא 5.65 מטר).
ביוגרפיה > 1981 > שיאן עולם

בתחרות שנערכה ביוני, במקון, צרפת, קבע בקפיצה במוט שיא עולם חדש של 5.80 מטר, שיפור של 2 ס"מ לשיא בן השנה של ולדיסלב קוזקייביץ'. שיא זה נשבר 6 ימים לאחר מכן על ידי ולדימיר פוליאקוב (5.81 מטר).
באוניברסיאדה, שנערכה ביולי בבוקרשט, רומניה, סיים במקום רביעי בקפיצה במוט בתוצאה של 5.60 מטר.
ביוגרפיה > 1982

באליפות אירופה, שנערכה בספטמבר באתונה, יוון סיים במקום חמישי בקפיצה במוט בתוצאה של 5.50 מטר.
ביוגרפיה > 1983

באליפות אירופה באולם, שנערכה בבודפשט שבהונגריה במרץ 1983 סיים לא תוצאה בכך שלא עבר את הגובה ההתחלתי.
באוניברסיאדה, שנערכה ביולי באדמונטון, קנדה, זכה במדליית כסף בקפיצה במוט בתוצאה של 5.60 מטר, אחרי קונסטנטין וולקוב (אנ') מברית המועצות (5.65 מטר) ולפני ג'ף וורד מארצות הברית (5.50 מטר)
באליפות העולם, שנערכה באוגוסט בהלסינקי, פינלנד, סיים במקום שמיני בקפיצה במוט בתוצאה של 5.40 מטר.
ביוגרפיה > 1983 > שיאן עולם

בתחרות שנערכה ברומא שבאיטליה בספטמבר קבע וינרון שיא עולמי בתוצאה של 5.83 מטר בקפיצה במוט  והיא מהווה שיפור של ס"מ לשיא הקודם שקבע פייר קינו מצרפת בתחרות שנערכה בקלן שבגרמניה באוגוסט אותה השנה. שיא זה נשבר במאי 1984 על ידי סרגיי בובקה מברית המועצות (5.85 מטר) בתחרות שנערכה בברטיסלאבה שבצ'כוסלובקיה.
ביוגרפיה > 1984 > שיאן אירופה באולם

באליפות אירופה באולם שנערכה בגטבורג, שוודיה, זכה במדליית זהב בקפיצה במוט בתוצאה של 5.85 מטר, לפני חברו לנבחרת פייר קינו (5.75 מטר) ואלכסנדר קרופסקי (5.60 מטר).
ביוגרפיה > 1984 > מדליית ארד אולימפית

באולימפיאדת לוס אנג'לס זכה ביחד עם ארל בל (אנ') מארצות הברית, במדליית ארד בקפיצה במוט בתוצאה של 5.60 מטר אחרי פייר קינו (5.75 מטר) ומייק טאלי (אנ') מארצות הברית (5.65 מטר).
ביוגרפיה > 1984 > שיאן עולם

בתחרות שנערכה ברומא, איטליה באוגוסט אותה שנה קבע בקפיצה במוט שיא עולם חדש של 5.91 מטר, שיפור של 1 ס"מ לשיא בן השבועיים של סרגיי בובקה בברית המועצות. באותה תחרות שבר סרגיי בובקה את שיאו של וינרון כשקבע שיא עולם חדש בתוצאה של 5.94 מטר.
ביוגרפיה > 1985

במשחקים העולמיים באולם, שנערכו באוגוסט בפריז, זכה במדליית כסף בקפיצה במוט בתוצאה של 5.70 מטר, אחרי סרגיי בובקה (5.75 מטר) ולפני וסילי בובקה (אנ') מברית המועצות (5.60 מטר).
ביוגרפיה > 1986

באליפות אריופה, שנערכה באוגוסט בשטוטגרט, מערב-גרמניה הוא לא הצליח לעבור את הגובה ההתחלתי.
ביוגרפיה > 1987 > שיאן אירופה באולם

באליפות אירופה באולם שנערכה בלייווה (אנ'), צרפת בפברואר 1987 זכה במדליית זהב בקפיצה במוט בשיא תחרות חדש של 5.85 מטר, לפני פרנץ סלברט (אנ') מצרפת (5.85 מטר) ומריאן קולסה (אנ') מפולין (5.80 מטר).
באליפות העולם באולם, שנערכה באינדיאנפוליס, אינדיאנה, ארצות הברית במרץ אותה שנה הוא זכה במדליית ארד בתוצאה של 5.80 מטר, אחרי סרגיי בובקה (5.85 מטר) וארל בל (5.80 מטר).
ביוגרפיה > 1987 > סגן אלוף עולם

באליפות העולם שנערכה ברומא באוגוסט אותה שנה הוא זכה במדליית כסף בקפיצה במוט בתוצאה של 5.80 מטר אחרי סרגיי בובקה (5.85 מטר) ולפני רודיון גטאולין מברית המועצות (5.80 מטר).
ביוגרפיה > 1988

באולימפיאדת סיאול סיים במקום חמישי בקפיצה במוט בתוצאה של 5.70 מטר.
ביוגרפיה > 1990

באליפות אירופה באולם שנערכה בגלאזגו, סקוטלנד במרץ 1990 זכה במדליית ארד בקפיצה במוט ביחד עם הרמן פרינגר (אנ') מאוסטריה, בתוצאה 5.70 מטר, אחרי רודיון גטאולין] (5.80 מטר) וגריגורי יגורוב (אנ') מברית המועצות (5.75 מטר).
באליפות אירופה שנערכה בספליט, יוגוסלביה בסוף אוגוסט אותה שנה הוא לא הצליח לעבור את הגובה ההתחלתי.
ביוגרפיה > 1991

באליפות העולם, שנערכה בטוקיו, יפן, סיים במקום שישי בקפיצה במוט בתוצאה של 5.60 מטר.
ביוגרפיה > 1993

באליפות העולם באולם שנערכה בטורונטו, קנדה במרץ 1993 הוא לא הצליח לעבור את הגובה ההתחלתי.
במשחקי הים התיכון, שנערכו בלנגדוק-רוסיון, צרפת ביוני אותה שנה הוא זכה במדליית כסף בקפיצה במוט בתוצאה של 5.50 מטר, אחרי סטאוורוס טסיטוראס(אנ') מיוון (5.55 מטר) ולפני ז'אן גלפיון (אנ') מצרפת (5.35 מטר).
תחנת רכבת תפעולית

תחנות תפעוליות: תחנה תפעולית על מסילה יחידה המשמשת למפגש רכבות ולחיוגן, תחנה תפעולית על מסילה כפולה המשמשת לעיתוק רכבות ולחיוג רכבות, תחנה תפעולית על מסילה כפולה הכוללת מסילות לדיור רכבות.
תחנת רכבת תפעולית היא תחנת רכבת המשמשת לביצוע פעולות הקשורות לתפעול מערכת הרכבות, כמו מפגש רכבות, דיור רכבות, חיוג רכבות ולפעמים גם טיפול טכני ברכבות.
רקע

כאשר רכבת נאלצת לעצור מסיבה כלשהי, היא חוסמת לחלוטין את קטע המסילה שעליו היא נמצאת. מסיבה זאת נהוג לבצע עצירות רק בתחנות רכבת ובהן לבצע כל פעולה הדרושה לתפעול מערכת הרכבות. כאשר יש קטע מסילה ארוך במיוחד ללא תחנות ויש צורך לבצע עצירה בקטע הזה, תוקם בו תחנה תפעולית שבה תבוצע העצירה. 
בעבר היה צורך בעצירות תפעוליות רבות לשם אספקת מים ופחם לקטרים. כמו כן, היו רוב קווי הרכבת בנויים ממסילה בודדת שלא אפשרה לרכבות בכיוונים מנוגדים לעבור זו על פני זו או לרכבות מהירות לעקוף רכבות איטיות יותר, שלא בתחנה. הצורך לתאם מפגש רכבות רק לתחנות שלאורך הקו יצר קשיחות בלוחות הזמנים ובעיות רבות במקרים של תקלות ואיחורים. הקמת תחנות תפעוליות במרחקים לא גדולים זו מזו נתנה גמישות תפעולית רבה יותר בעלות נמוכה מהכפלה מלאה של המסילה.
שימושי תחנות תפעוליות > תחנה תפעולית על מסילה יחידה

התחנה התפעולית על מסילה יחידה בנויה מעקלתון מקביל למסילה הראשית באורך שיכול להכיל את הרכבת הארוכה ביותר הפועלת בקו, וממסוטים המחברים את קצותיו למסילה הראשית. באמצעות העקלתון ניתן לבצע מפגש רכבות וחיוג רכבות.
שימושי תחנות תפעוליות > תחנה תפעולית על מסילה כפולה

התחנה התפעולית על מסילה כפולה בנויה ממסוטים המחברים את שתי המסילות זו לזו ומאפשרים מעבר של רכבות בין שתי המסילות. באופן הזה ניתן לבצע חיוג רכבות וכן במקרה של מסילה חסומה, לעקוף את הקטע החסום במסילה המקבילה, ולאחריו (בתחנה הבאה) לחזור למסילה המקורית.
שימושי תחנות תפעוליות > תחנה תפעולית המשמשת לדיור רכבות

תחנה תפעולית כזאת משמשת כמקום המתנה לרכבות שסיימו לבצע נסיעה בקו ויש להן עוד זמן המתנה עד לנסיעה הבאה. בתחנה כזאת יהיו מספר עקלתונים המחוברים במסוטים למסילות הראשיות ובהן ידוירו הרכבות הממתינות מבלי להפריע לתנועה במסילות הראשיות.
שימושי תחנות תפעוליות > תחנה תפעולית המשמשת לעריכת רכבות

תחנה תפעולית כזאת משמשת לעריכת רכבת מקרונות, או לפירוק של רכבת ומיון הקרונות השונים מהם היא מורכבת. תחנה כזאת בנויה ממספר רב של עקלתונים שחלקם משמשים לדיור הקרונות על פי סוגם וחלקם כשטח עבודה לעריכת הרכבת או פירוקה. את עריכת הרכבת או פירוקה מבצעים קטרי עיתוק המעבירים את הקרונות בין המסילות.
התחנות העיקריות שבהן עורכים רכבות הן תחנת הרכבת אשדוד מיון, תחנת הרכבת חיפה מזרח, תחנת הרכבת בני ברק, תחנת הרכבת דימונה ותחנת הרכבת לוד.
תחנות תפעוליות של רכבת ישראל

להלן הרשימה של התחנות התפעוליות של רכבת ישראל (מצפון לדרום):
תחנות תפעוליות של רכבת ישראל > במסילת החוף (נהריה - פלשת) > בין נהריה לתל אביב-יפו

נהריה (גם תחנת נוסעים)
עכו (גם תחנת נוסעים)
נעמן (מדרום לעכו ולחיבור עם מסילת עכו - כרמיאל)
קריית מוצקין - תפעולית (מצפון לתחנת הנוסעים קריית מוצקין)
קישון (בסמוך לתחנת הנוסעים חוצות המפרץ)
זבולון (מתחת לגשר פז)
חיפה - מזרח
חיפה מרכז - השמונה (גם תחנת נוסעים)
חיפה - בת גלים (גם תחנת נוסעים)
כפר סמיר ותחנת הנוסעים חיפה - חוף הכרמל
החותרים (ממערב לקיבוץ החותרים)
עתלית (גם תחנת נוסעים)
דור (ממזרח למושב דור)
זכרון יעקב (ממערב לזכרון יעקב, סמוך לכביש 4)
בנימינה (גם תחנת נוסעים)
חדרה - מערב (גם תחנת נוסעים)
כפר ויתקין (ממזרח לכפר ויתקין)
נתניה (גם תחנת נוסעים)
בית יהושע (גם תחנת נוסעים)
שפיים (ממזרח לקיבוץ שפיים)
הרצליה (גם תחנת נוסעים)
תחנות תפעוליות של רכבת ישראל > במסילת החוף (נהריה - פלשת) > במסילת איילון שבתל אביב-יפו

תל אביב - מרכז (גם תחנת נוסעים)
התחנה התפעולית תל אביב - ההגנה  - כ-1.5 ק"מ דרומית לתחנת הרכבת תל אביב ההגנה
במסילת תל אביב – פלשת
ראשון לציון משה דיין (גם תחנת נוסעים)
יבנה מערב (גם תחנת נוסעים)
תחנות תפעוליות של רכבת ישראל > במסילת עכו - כרמיאל

כרמיאל (גם תחנת נוסעים)
תחנות תפעוליות של רכבת ישראל > במסילת העמק (חיפה - בית שאן)

נשר (ממזרח לעיר נשר)
יקנעם - כפר יהושע (גם תחנת נוסעים)
מגדל העמק - כפר ברוך (גם תחנת נוסעים)
עפולה (גם תחנת נוסעים)
תל יוסף (מדרום לכפר יחזקאל)
בית שאן (גם תחנת נוסעים)
תחנות תפעוליות של רכבת ישראל > במסילת השרון

כפר סבא - נורדאו (גם תחנת נוסעים)
רעננה - מערב (גם תחנת נוסעים)
תחנות תפעוליות של רכבת ישראל > במסילה המזרחית > באזור חדרה

חדרה - מזרח (בבנייה מחדש, גם תחנת נוסעים)
תחנות תפעוליות של רכבת ישראל > במסילה המזרחית > בין כפר סבא ללוד

ראש העין - צפון (גם תחנת נוסעים)
ראש העין - דרום (בבנייה מחדש, תוסב בעתיד לתחנת נוסעים)
תחנות תפעוליות של רכבת ישראל > במסילת הירקון

פתח תקווה - סגולה (גם תחנת נוסעים)
בני ברק - רמת החייל (גם תחנת נוסעים)
תחנות תפעוליות של רכבת ישראל > במסילת שורק (הקו הוותיק תל אביב - ירושלים) > בין תל אביב-יפו ללוד

תל אביב - דרום (ממזרח לתחנת הנוסעים תל אביב - ההגנה)
כפר חב"ד (גם תחנת נוסעים)
לוד (גם תחנת נוסעים)
תחנות תפעוליות של רכבת ישראל > במסילת שורק (הקו הוותיק תל אביב - ירושלים) > בין לוד לירושלים

נען (ממזרח לקיבוץ נען בפיצול המסילה לכיוון ירושלים)
נחל שורק (בסמוך למפגש המסילה עם כביש 3)
בית שמש (גם תחנת נוסעים)
בר גיורא
ביתר (בסמוך לכפר בתיר)
ירושלים - מלחה (גם תחנת נוסעים)
תחנות תפעוליות של רכבת ישראל > במסילת שער הגיא (קו הרכבת המהיר תל אביב - ירושלים)

נמל התעופה בן-גוריון - תפעולית (ממזרח לתחנת הנוסעים נמל התעופה בן-גוריון)
משמר איילון (ממערב לשעלבים)
ירושלים – יצחק נבון (גם תחנת נוסעים)
תחנות תפעוליות של רכבת ישראל > בשלוחת הרכבת למודיעין (מחלף ענבה - מודיעין-מכבים-רעות)

פאתי מודיעין (גם תחנת נוסעים)
מודיעין - מרכז (גם תחנת נוסעים)
תחנות תפעוליות של רכבת ישראל > במסילת השפלה (לוד - אשקלון)

באר יעקב (גם תחנת נוסעים)
רחובות (גם תחנת נוסעים)
כפר גבירול (בדרום רחובות - בבנייה)
יבנה צפון - (ממזרח למושב גאליה)
פלשת (צומת פלשת)
אשדוד - עד הלום (גם תחנת נוסעים)
ניצנים (ליד ניצנים)
אשקלון (גם תחנת נוסעים)
צומת שקמה (בין חיבור השלוחה לאזור התעשייה הדרומי של אשקלון לבין חיבור מסילת חלץ)
תחנות תפעוליות של רכבת ישראל > במסילת הראשונים (באר יעקב - ראשון לציון)

ראשון לציון - הראשונים (גם תחנת נוסעים)
תחנות תפעוליות של רכבת ישראל > במסילת הבשור (אשקלון - באר שבע)

גבים (מדרום-מערב לקיבוץ גבים, דרומית לתחנת הרכבת שדרות)
נתיבות (גם תחנת נוסעים)
אופקים (גם תחנת נוסעים)
גורל (בחיבור עם מסילת הדרום)
תחנות תפעוליות של רכבת ישראל > במסילת הדרום (נען - באר שבע)

נען (ממזרח לקיבוץ נען בפיצול המסילה לכיוון ירושלים)
כפר מנחם - תפעולית (ממערב לקיבוץ כפר מנחם)
קריית גת (גם תחנת נוסעים)
אחוזם (מדרום למושב אחוזם)
תל נגילה (בין מחלף מאחז למחלף קמה)
דבירה (בסמוך למחלף דבירה)
להבים - תפעולית (מדרום לתחנת הרכבת להבים)
באר שבע - צפון (גם תחנת נוסעים)
באר שבע - מרכז (גם תחנת נוסעים)
תחנות תפעוליות של רכבת ישראל > במסילת חלץ (אשקלון - קריית גת)

קריית גת מערב (מדרום לקריית גת, מערבית לחיבור עם מסילת הדרום)
תחנות תפעוליות של רכבת ישראל > במסילת הנגב (באר שבע - מפעלי צין)

נבטים (תוסב בעתיד לתחנת נוסעים)
ערוער (ממערב לערערה בנגב)
דימונה (גם תחנת נוסעים)
ממשית (בסמוך לצומת ממשית בפיצול המסילה למישור צפע)
אילתה (מדרום למפעלי אורון לפני הירידה לנחל צין)
ראו גם

תפעול רכבות ברכבת ישראל
תחנת הרכבת התפעולית ניצנים
מבנה שו"ב בתחנת הרכבת התפעולית משמר איילון
תחנת הרכבת התפעולית ההגנה
תחנת הרכבת התפעולית בני ברק - רמת החייל
מתחם תפעולי ושלוחה רכבתית של מפעל אמבר - דבירה, על מסילת הדרום
תחנת הרכבת התפעולית כפר יחזקאל, אפריל 2023
969 (תנועה)

969 היא תנועה לאומנית בודהיסטית המתנגדת למה שהיא תופסת כהתפשטות האסלאם במיאנמר, מדינה בודהיסטית ברובה.
התנועה היוותה ומהווה השראה לפעולות נרחבות בתוך ומחוץ לגבולות מיאנמר כחלק ממלחמת תרבות לדידם עם האסלאם. בתקשורת העולמית התנועה זכתה ליחס ביקורתי, ה "Straits Times" אף כינה אותה קבוצה נאו-נאצית אשר אחראית על הפצת רגשות אסלמופובים. [דרוש מקור]
כמה חברי איחוד הפטריוטים של מיאנמר הם גם חברים בתנועת 969.
ויראת'ו

אשין ויראת'ו, נזיר בודהיסטי בורמזי, נחשב להוגה דעות חשוב בתנועה. נאמר עליו שכאמצעי מאבק בהשתלטות אסלאמית, הוא תומך בחרמות כנגד חנויות בבעלות מוסלמים. ויראת'ו טוען כי למעשה הבודהיסטים הם הנרדפים על ידי האסלאם וכי תנועה 969 אינה אלימה כלל.
ביוני 2013, ויראת'ו הופיע על עמוד השער של TIME עם הכותרת הביקורתית "הפנים של הטרור הבודהיסטי". ויראת'ו טוען להגנתו כי "אתה יכול להיות מלא אהבה ואדיבות אך אינך יכול לישון לצד כלב שוטה ואכזר", בהתייחסו לבעיית אלימות מוסלמים בארצו.
מיאנמר ראתה בפרסום TIME פוגעני כלפי בודהיזם ככלל ואסרה על פרסום אותו גיליון בה.
IKCO Samand Soren

| --- | --- |

IKCO Samand Soren
 מאפיינים כלליים
 נקרא גם:  IKCO Soren
 יצרן:  IKCO (יצרנית מותגי רכבי נוסעים)
 שנות ייצור:  2007 - עד היום
 הרכבה:  איראן איראן  הרפובליקה העממית של סין הרפובליקה העממית של סין  בלארוס בלארוס  אזרבייג'ן אזרבייג'ן
 מודל קודם:  איקו סמאנד
 מודל אחריו:  IKCO Dena
 חברת אם:  Iran Khodro (אנ')
 סיווג:  מכונית משפחתית גדולה
 מרכב:  Front-engine, front-wheel-drive layout (אנ')
 פלטפורמה:  Peugeot 405 Platform בשינוי לדגם "IKCO Samand Soren" - פלטפורמת Soren ELX EF7TC
 אורך:  4,527 מ"מ
 רוחב:  1,720 מ"מ
 גובה:  1,460 מ"מ
 משקל:  1,220 ק"ג (דגם מנוע "XU7")  1,200 ק"ג (דגם מנוע "TU5")  1,274 ק"ג (דגם מנוע "IKCO EF Engines" (אנ'))
 בסיס גלגלים:  2,671 מ"מ
 מפרט טכני
 מנוע:  4 צילינדרים, בטור, 16 שסתומים, 1,761 סמ"ק, המפיק 100 כ"ס (מנוע בנזין מסוג "XU7" המיוצר על ידי פיג'ו וסיטרואן) 4 צילינדרים, בטור, 16 שסתומים, 1,587 סמ"ק המפיק 110 כ"ס (מנוע מסוג "TU5 JP4" המיוצר על ידי פיג'ו וסיטרואן)  4 צילינדרים, בטור, 1,646 סמ"ק, המפיק 113 כ"ס (מנוע פיג'ו מסוג "EF7")  4 צילינדרים, בטור, 1,648 סמ"ק, המפיק 155 כ"ס (מנוע פיג'ו מסוג "EF7", מגדש טורבו)
 הילוכים:  תמסורת ידנית - 5 מהירויות
 קשר:  פיג'ו 405
דגם "IKCO Samand Soren"
IKCO Samand Soren היא מכונית משפחתית גדולה מתוצרת יצרנית הרכב ה-איראנית IKCO (יצרנית מותגי רכבי נוסעים) חברת בת של Iran Khodro (אנ') (שם רשמי: Iran Khodro Corporation, שם בפרסית: ایران‌خودرو, שם לשעבר: Iran National) אשר מיוצרת משנת 2007 ועד היום.
פלטפורמת דגם ה-"IKCO Samand Soren" מבוססת על דגם פיג'ו 405 מתוצרת פיג'ו הצרפתית. מיוצרת ברישיון פיג'ו.
בסין דגם ה - מיוצר על ידי יצרנית הרכב הסינית "Youngman" (אנ').
דגם ה-"IKCO Samand Soren" מורכב גם ב-בלארוס.
דגמי "IKCO Samand Soren" משרתים כמוניות באיראן.
דגמים

"Samand Soren ELX"
"GT"
"IKCO Samand Soren"

5 מושבים
4 דלתות
מנוע קדמי 4 צילינדרים בטור
הנעה: 4x2
חלונות חשמל מסוג חלונות כוח חכם עם פונקציה אנטי מלכודת
משענת בין 2 המושבים הקדמיים
גלגל ההגה עם מקשים לשליטה אודיו Bluetooth ומערכות ניידות
מערכת שמע עם סיסמת אנטי גנבה
עיצוב פנים חדש ללוח המרכזי של לוח המחוונים
קיפול אוטומטי של מראות כוח בצד עם אותות סיבוב
UV חוסמת משקפיים
גלגלים: סגסוגת
ראו גם

IKCO Arisun
IKCO Dena
IKCO Runna
IKCO Dena Plus
הערות שוליים

↑  דגם "IKCO Samand Soren" (בפרסית) ikco.ir/fa/Product.aspx
↑  דגם "IKCO Samand Soren" - מפרט ikco.ir/en/Product.aspx
↑  מוניות "IKCO Samand Soren" באיראן modelcars.mbeck.ch/model.php
↑  דגם gta ru.gta5-mods.com/vehicles/ikco-samand-soren
↑  מנועי "IKCO Samand Soren"  car.info/en-se/ikco/samand/samand-soren
Deb

הסמליל של GNOME לחבילות deb.
deb היא הסיומת של חבילות תוכנה בפורמט התואם להפצת הלינוקס דביאן, ולהפצות נוספות בעלות מערכת ניהול חבילות תואמת, כגון אובונטו, ואחרות.
מקור שם הסיומת הוא מקיצור השם של חברתו וכיום אשתו לשעבר, של מייסד דביאן איאן מרדוק, "דברה" שעל שמה, ועל שם מייסד ההפצה, נקראה ההפצה כשמה (דב+איאן).
קובץ deb הוא קובץ ארכיון רגיל מסוג ar של יוניקס, המכיל בתוכו שני קבצים בפורמט tar, שלפעמים מכווצים עם gzip , Bzip2 ,lzma, או xz. קובץ אחד מכיל אודות החבילה, והקובץ השני מכיל את קובצי התוכנית עצמה. התוכנית המקובלת לטיפול בחבילות deb, היא dpkg כשבדרך כלל היא מורצת מתוך תוכנית אחרת כדוגמת APT, aptitude או Gdebi.
ניתן להמיר חבילות deb לפורמטים אחרים כגון rpm באמצעות alien, וכן ליצור אותן מקוד מקור באמצעות CheckInstall, או "Debian Package Maker".
קיימות חבילות בעלות סיומת udeb, המשמשות בדרך כלל את תוכנת ההתקנה להתקנת מערכת. חבילות אלו הן בעלות אותו הפורמט, אך לא כוללות את כל המידע שנמצא בחבילת deb רגילה, קבצים הנוגעים לתיעוד החבילה מושמטים, והחבילה אינה יכולה להית מותקנת על מערכת דביאן סטנדרטית.
הערות שוליים

↑  תיעוד על deb
↑  Divorces - News-Sentinel.com
↑  ניקסון רובין 2010 Ubuntu: Up and Running. מסת"ב 978-0-596-80484-8.
↑  Chapter 3. D-I components or udebs
Deathrace King

דת'-רייס קינג (Deathrace King) הוא אלבומה הרביעי של להקת הדת' / ת'ראש מטאל השוודית The Crown.
רשימת רצועות

Deathexplosion
Executioner: Slayer of the Light
Back from the Grave
Devil Gate Ride
Vengeance
Rebel Angel
I Won't Follow
Blitzkrieg Witchcraft
Dead Man's Song
Total Satan
Killing Star (Superbia Luxuria XXX)
Deathmatch Classic

|  כללי |
| --- | --- |
 תאריך הוצאה:  1 ביוני 2001
 סוגה:  משחק ירי בגוף ראשון
 פיתוח:  Valve
 הוצאה לאור:  Valve
 שפות:  אנגלית, קוריאנית, רוסית, סינית מפושטת, ספרדית, גרמנית, איטלקית, צרפתית, סינית מסורתית 
 הפצה:  Valve
 דרישות תוכנה
 מנוע משחק:  GoldSrc
 מצבי משחק:  מרובה משתתפים
 פלטפורמות:  Windows, מקינטוש, לינוקס
 מדיה:  CD-ROM, הורדה דיגיטלית דרך סטים
 דרישות מערכת
 מעבד:  133MHz Intel Pentium או יותר טוב
 זיכרון:  24MB (מומלץ 32MB)
 כרטיס מסך:  SVGA, עומק צבע גבוה (16 ביט)
 בקרים:  מקלדת ועכבר
 
Deathmatch Classic (נקרא בקיצור DMC) הוא משחק מרובה משתתפים שפותח על ידי Valve כמעין מחווה למצב מרובה המשתתפים של משחק היריות הקלאסי Quake של id Software. זהו רימייק של Valve למצב מרובה המשתתפים של משחק זה שמתמקד בקרב "כולם נגד כולם" שהוצג לראשונה ב-Quake. המשחק שוחרר תחילה רק ל-Windows אך ב-2013 הופצה בחנות ה-Steam גם גרסה למק וללינוקס.
המשחקיות זהה למצב מרובה המשתתפים של המשחק Quake (למרות שמהירות התנועה בו מעט איטית בהשוואה ל-Quake), שהיא משחקיות מהירה קופצנית ועושה שימוש באותה פיזיקת משחק של סדרת Quake - שהמאפיינים הבולטים שלה הם בין היתר קפיצת "באני הופ" (קפיצה ללא הפסקה) ו-"קפיצת טיל" בה השחקן עושה שימוש במשגר טילים שמכוון לרצפה כדי "להעיף" את עצמו למקומות גבוהים יותר. בנוסף לכך המשחק מציע, בשינויים קלים, את אותו ארסנל הנשקים, והחיזוקים (Power-Ups) של המשחק Quake: חיזוק שמגדיל את הנזק לפי 4, בלתי פגיעות, ו"טבעת הצללים" שמאפשרת לשחקן להיות בלתי נראה.
הנשק במשחק

במשחק יש שימוש בשמונה סוגים של כלי נשק. כחלק מהעיצוב של המשחק, הנשקים השונים עוצבו בצורה דומה לעיצובי הנשקים של המשחק Quake
, פרט ל-Crowbar שהגיע מהמשחק האף לייף - שהחליף את הגרזן הקלאסי של Quake.
רובה ציד - בין 2 הנשקים הראשונים שהשחקן מקבל, ולרוב משתמש בו עד שהוא מוצא נשק חזק יותר.
Crowbar - זהו בעצם הלום הקלאסי מסדרת Half Life. הנשק הבסיסי, בין 2 הנשקים הראשונים שהשחקן מקבל. זהו נשק תגרה, והיחיד שלא דורש הצטיידות תחמושת. ה־Crowbar שימושי לגילוי מקומות סודיים ולחיצה על כפתורים, ושימושי נגד אויבים מטווח אפס בהיעדר תחמושת. ה־Crowbar במשחק זה בעצם מחליף את הגרזן של המשחק Quake.
רובה ציד דו-קני - דומה לרובה הציד הרגיל. יורה שני כדורים בו-זמנית. עוצמתו חזקה מעוצמתו של רובה הציד הרגיל.
Nailgun - רובה אוטומטי אשר יורה במהירות קליעי פלאשט רבים דמויי-מסמרים באורך של כתשעה אינץ', אך בעוצמה חלשה. עובדה זו היא אזכור חצי-הומוריסטי ללהקת הרוק התעשייתי Nine Inch Nails, שהוקמה על ידי טרנט רזנור, שעשה את המוזיקה והאודיו למשחק Quake.
Super Nailgun - רובה חזק יותר מאשר הניילגאן הרגיל, כמות תחמושת כפולה ומהירות הירי גם כפולה מהניילגאן הרגיל.
משגר רימונים - רימון אשר מתפוצץ כאשר הוא פוגע באויב, או לאחר 2.5 שניות (המוקדם מבין השניים).
משגר טילים - בדומה לרובה הרימונים, גם הבזוקה יורה רימונים, אך הוא מדויק יותר וישר יותר.
רובה חשמלי (Shaft)- הנשק החזק ביותר במשחק. הרובה החשמלי יורה זרם חשמלי לעבר האויבים.
IKMF

האיגוד הבינלאומי לקרב מגע (באנגלית: International Krav Maga Federation; בראשי תיבות: IKMF), הוא ארגון עולמי לאימוני קרב מגע, אשר נוסד בשנת 1995 במטרה להפיץ את קרב המגע ברחבי העולם. מייסד השיטה מאסטר אימי שדאור ליכטנפלד היה ממקימי הארגון יחד עם יו"ר האיגוד אבי מויאל, ממשיך דרכו וחזונו של ליכטנפלד.
היסטוריה

האיגוד הבינלאומי, הוקם לאחר התפשטות הוראת קרב המגע ברחבי העולם. מאז הוקם האיגוד ועד היום, הוא מיוצג בכ-90 מדינות ביניהם: ישראל, אוסטרליה, צפון אמריקה, דרום ומזרח אסיה, המזרח הרחוק, ברוב מדינות האיחוד האירופי ובמדינות קומוניסטיות לשעבר (פולין, רוסיה והונגריה).
בשנת 2014 פיתח האיגוד (IKMF), שיטת אימון קרב מגע המיועדת למתאמנים נכים.
בשנת 2012 פותחה על ידי שלומי מויאל (מומחה ברמה 4) התוכנית "Stay Away" המיועדת לילדים ונשים	.
בשנת 2016 החלו לקיים הדרכות מקוונות (אונליין), באמצעות מערכות מולטימדיה מתקדמות (אפליקציה ייחודית המאפשרת למדריכים מכל העולם לבחון סטודנטים בכל העולם).
פעילות האיגוד כיום

היקף פעילות האיגוד הבינלאומי הוא הגדול בארגוני הקרב-מגע הפועלים כיום בעולם. היקף הפעילות רחב וגלובלי וכולל מרכזים רבים בישראל (במודיעין, ירושלים וראשון לציון) ובלמעלה מ-70 מדינות בחמש יבשות, וחברים בו למעלה מ-95,000 חניכים. באיגוד חברים נשים גברים וילדים מכל שכבות האוכלוסייה - סטודנטים, אנשי צבא ומדריכים, קציני אכיפת חוק ומדריכים, קציני ביטחון, מדריכים אזרחיים ואנשים פרטיים שלומדים קרב-מגע לצורך הגנה עצמית.
IKMF פועל במגוון סקטורים; בסקטור הצבאי הכללי כמו גם יחידות מיוחדות ברחבי העולם, בסקטור אכיפת החוק, ובסקטור הפרטי כמו הגנה על מנהלים או אחמ"ים.
האיגוד מעניק תמיכה מקצועית למדריכי קרב מגע בשיטת אימי ההולכים במסלול המקצועי המותווה על ידו בארץ ובעולם ומשמש כארגון-גג לפעילויותיהם.
פעילות הארגון

מבנה האיגוד, זהה בכל מדינה וכולל מנהל ארגון מקומי אשר מפקח על הארגון ועל המדריכים המקומיים הפועלים בהתאם לסטנדרטים הבינלאומיים אותם קבע האיגוד. מערכת הדירוג של IKMF מחולקת לארבע קבוצות עיקריות: מתלמד - רמות 1 עד 5 (צהוב עם פסים שחורים), בוגר - רמות 1 עד 5 (כחול עם פסים שחורים), מומחה - רמות 1 עד 5 דרגות (זהב ופסים אדומים), ואומן - רמות 1–2. הדרגות מוצגות על תלבושת המאמנים והמתאמנים בצבעים שונים ובהתאם לרמה. כל תעודה שהונפקה על ידי IKMF אושרה על ידי המאסטר ומייסד האיגוד ליכטנפלד וכך גם תוכנית העבודה על פיה נוהגים ברחבי העולם.
ראו גם

קרב מגע
אימי שדאור ליכטנפלד